
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                                         Bucureşti,  15.09.2004

                                                                         Nr.  P.L.X- 484


                 RAPORT

asupra  proiectului de Lege pentru modificarea şi completarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei 


În conformitate cu prevederile art. 89 şi 107 din Regulamentul Camerei Deputaţilor cu modificările şi completările intervenite prin  Hotărârea Camerei Deputaţilor nr. 23/ 2003, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru modificarea şi completarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi  sancţionarea corupţiei, trimis cu adresa  nr.P.L.X.- 484 din 1 septembrie 2004, înregistrat sub nr. 31/ 767  din 2 septembrie 2004.
 

 Potrivit prevederilor art. 75 din Constituţia României şi ale art. 86 alin. 2 pct. 2 din Regulamentul Camerei Deputaţilor, Camera Deputaţilor este prima Cameră sesizată, iar competenţa decizională în cazul acestui proiect de lege aparţine Senatului.

Consiliul Legislativ  a avizat favorabil proiectul de Lege, conform avizului nr. 1272/3.08.2004.
Comisia pentru administraţie publică, amenajarea teritoriului şi echilibru ecologic, a avizat favorabil proiectul de lege, mai sus menţionat, cu avizul nr. 26/1974/02.09 2004.
Proiectul de lege supus dezbaterii are ca obiect de reglementare modificarea şi completarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei. Modificările şi completările propuse extind sfera de reglementare a  conflictului de interese şi instituţionalizează Consiliul Naţional de Integritate, ca autoritate autonomă cu personalitate juridică având competenţa de a cerceta conflictele de interese şi incompatibilităţile  şi de a sesiza autoritatea competentă de  soluţionare a cauzelor şi  tragerea  la răspundere a persoanelor vinovate.
În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege, mai sus menţionat, în şedinţa din  15 septembrie 2004. La lucrările comisiei au participat doamna Rodica Constantinovici, secretar de stat la Ministerul Justiţiei şi domnul Mugurel Bârjovanu, consilier la Ministerul Administraţiei şi Internelor.  De asemenea, s-au depus  amendamente scrise de către domnul deputat Vasile Moiş  şi s-au formulat amendamente orale în timpul dezbaterilor.

       În urma deliberării, membrii comisiei au hotărât, cu unanimitate de voturi, ca  proiectul de Lege pentru modificarea şi completarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei   să fie supus, spre dezbatere şi adoptare, plenului Camerei Deputaţilor, cu amendamentele admise care sunt redate în Anexa nr.1  la prezentul raport. Unele amendamente au fost respinse şi sunt redate în Anexa nr.2.

      Din numărul total de 23 membri ai Comisiei juridice,  de disciplină şi imunităţi au participat 21 deputaţi.

      În raport de obiectul şi conţinutul său,  ce vizează modificarea unei legi organice, proiectul de lege face parte din categoria legilor organice. 

PREŞEDINTE                                                                         SECRETAR, 

Prof.univ.dr. Ion NEAGU                                                              Florin Iordache

consilier
dr. Corneliu Manda
ANEXA 1
AMENDAMENTE ADMISE:
	Nr. Crt.
	Articolul (text iniţial)
	Text adoptat de comisie

(autorul amendamentului)
	Motivare
	Camera Decizională

	  1.
	       Art.I . . . . . . . . . . . . . . . . .

       6. Alineatul (1) al articolului 72 se modifică şi va avea următorul cuprins:

,,(1) Persoanele prevăzute la art. 69 sunt obligate să nu emită un act administrativ sau să nu încheie un act juridic ori să nu ia sau să nu participe la luarea unei decizii în exercitarea demnităţii publice sau funcţiei publice, care produce sau ar putea produce un folos material sau de altă natură, direct sau prin interpuşi, pentru sine, pentru soţul său, ori rudele sale de până la gradul IV inclusiv, în condiţiile art.70.” 
	        Art. I. . . . . . . . . . . . . . . . . . .  

        6. Alineatul (1) al articolului 72 se modifică şi va avea următorul cuprins:

,,(1) Orice persoană din cele prevăzute la art. 69 este obligată să nu emită un act administrativ sau să nu încheie un act juridic ori să nu ia o decizie sau să nu participe la luarea unei decizii în exercitarea demnităţii publice sau funcţiei publice, care produce sau ar putea produce un folos material sau de altă natură, direct sau prin interpuşi, pentru sine, pentru soţul său, ori rudele sale de până la gradul IV inclusiv, în condiţiile art.70.” 
     Autor: deputat Ştefan Cazimir.

	      Îmbunătăţire redacţională.

      
	Senat



	  2.
	Art. I.  . . . . . . . . . . . . . . 

 7. După articolul 72, se introduc două noi articole, art.721 şi 722 cu următorul cuprins:
,,Art. 721. – (1) . . . . . . . 
(4) Consiliul are competenţă jurisdicţională administrativă şi atribuţii de control, constatare, cercetare şi sancţionare, fiind format din 11 membri, dintre care:
. . . . . . . . . . . . . . . . . . . . 
(7) Mandatul membrilor Consiliului este de 6 ani, nu poate fi reînnoit şi nu poate fi retras decât ca urmare a suspendării ori încetării funcţiei de magistrat, în condiţiile Legii nr.303/2004 privind statutul magistraţilor. Pe perioada mandatului, persoanele de la alin. (1) sunt detaşate de la instituţiile de la care provin, păstrându-şi toate drepturile ce decurg din calitatea de magistrat.
      (12) Persoanele cercetate, nemulţumite de soluţiile comisiilor, pot face plângere împotriva acestora în faţa plenului Consiliului. Persoanele nemulţumite de deciziile plenului se pot adresa instanţei de contencios administrativ.

	Art. I. . . . . . . . . . . . . . . . . 

7. După articolul 72, se introduc două noi articole, art.721 şi 722 cu următorul cuprins:
,,Art. 721. – (1). . . . . . . . . . 
(4) Consiliul are atribuţii de control, constatare şi cercetare, fiind format din 11 membri, dintre care:
. . . . . . . . . . . . . . . . . . . . . . . . . . . . 
(7) Mandatul membrilor Consiliului este de 6 ani şi nu poate fi reînnoit. Mandatul poate fi retras în condiţiile art.7 din Legea nr.303/2004 privind statutul magistraţilor.  Pe perioada mandatului, persoanele de la alin. (1) sunt detaşate de la instituţiile de la care provin, păstrându-şi toate drepturile ce decurg din calitatea de magistrat.
      (12) Persoanele cercetate, nemulţumite de soluţiile comisiilor, pot face plângere împotriva acestora în faţa plenului Consiliului. Persoanele nemulţumite de deciziile plenului se pot adresa Curţii de Apel, Secţia contencios administrativ. Soluţia este supusă recursului. 

Autori: deputaţii Ion Negu, Cornel Bădoiu, Ştefan Cazimir şi Cornel Ştirbeţ.

	        Dispoziţiile constituţionale prevăd în mod expres instanţele jurisdicţionale din România şi, ca atare nu se justifică înfiinţarea de noi instanţe jurisdicţionale.

     Îmbunătăţire redacţională.

     Pentru precizarea instanţei de  contencios competentă.
	Senat



	  3.
	Art.722. - Consiliul are competenţă de a cerceta şi constata, la sesizarea oricărei persoane sau din oficiu, existenţa conflictelor de interese şi a incompatibilităţilor, şi de a solicita organelor şi autorităţilor competente aplicarea măsurilor şi sancţiunilor prevăzute de lege.”
	      Art.722 – Se elimină.
 Autori: deputaţii Cornel Bădoiu şi Ştefan Cazimir.

	     Prevederile art.722 se regăsesc în conţinutul art.721.
	Senat

	4.
	      9. După articolul 73, se introduc cinci noi articole, art.731-735, cu următorul cuprins:


,,Art.731 – (1) . . . .  
(3) Sesizarea şi raportul elaborat în urma controlului conflictului de interese se publică pe pagina de internet a Consiliului, la rubrica ,,conflicte de interese.”

(4) În cazul în care nu se confirmă, sesizarea nu este considerată denunţare calomnioasă, ci act de avertizare de integritate în interes public, cu excepţia cazurilor când sesizarea este făcută cu rea-credinţă vădită.

	      9. După articolul 73, se introduc cinci noi articole, art.731-735, cu următorul cuprins:

,,Art.731 – (1) . . . . . . . . . . . 
(3) Sesizarea şi raportul elaborat în urma controlului conflictului de interese se publică pe pagina de internet a Consiliului, la rubrica ,,Conflicte de Interese.”

(4) În cazul în care nu se confirmă, sesizarea nu este considerată denunţare calomnioasă.  
      Autor: deputaţii Ştefan Cazimir şi Cornel Bădoiu.

	      Acurateţe gramaticală.

     Pentru evitarea introducerii unor noţiuni şi proceduri inexistente în legislaţia actuală.
	Senat

	5.
	Art. 732 - Persoanele prevăzute la art. 68-69 sunt în conflict de interese dacă se află în una dintre următoarele situaţii: 

. . . . . . . . . . . . . . . . . . . .
	      Art. 732 – Orice persoană din cele prevăzute la art. 68-69 este în conflict de interese dacă se află în una dintre următoarele situaţii: 

. . . . . . . . . . . . . . . . . . . . . . .
      Autor:  deputat Ştefan Cazimir.

	     Îmbunătăţire  redacţională.
	Senat

	6.
	Art.735. - Falsul în declaraţiile de interese se asimilează faptelor de corupţie şi se sancţionează cu pedeapsa închisorii prevăzută de lege pentru infracţiunea de fals în declaraţii, prevăzută la art.292 Cod penal, al cărei maxim special este majorat cu 3 ani.”
	       Art.735. - Falsul în declaraţiile de interese se asimilează faptelor de corupţie şi se sancţionează cu pedeapsa închisorii prevăzută de lege pentru infracţiunea de fals în declaraţii, prevăzută la art.292 Cod penal.  

        Autor:  deputat Ion Neagu.
	     Se consideră că sancţiunea prevăzută de legislaţia în vigoare este acoperitoare pentru acest gen de infracţiune.
	Senat

	7.
	       10. Articolul 74 se modifică şi va avea următorul cuprins:


,,Art. 74 - (1) Declaraţia de interese se depune în primele 15 zile ale anului, în original, la compartimentul de resurse umane din cadrul autorităţilor şi instituţiilor prevăzute la art. 69, iar în copie, la Consiliul Naţional de Integritate, arhivându-se într-un registru special, numerotat, precum şi atunci când intervin modificări în situaţia declarantului, astfel încât să justifice depunerea unei noi declaraţii de interese. În acest ultim caz, declaraţia de interese se depune în termen de 15 zile de la apariţia cauzei care a produs schimbări în situaţia declarantului.
. . . . . . . . . . . . . . . . . 
	       10. Articolul 74 se modifică şi va avea următorul cuprins:

,,Art. 74 - (1) Declaraţia de interese se depune în primele 15 zile ale anului, în original, la compartimentul de resurse umane din cadrul autorităţilor şi instituţiilor prevăzute la art. 69, iar în copie, la Consiliul Naţional de Integritate, arhivându-se într-un registru special, numerotat, precum şi atunci când intervin modificări în situaţia declarantului, astfel încât să justifice depunerea unei noi declaraţii de interese. În acest ultim caz, declaraţia de interese se depune în termen de 15 zile de la schimbarea produsă în situaţia declarantului.
. . . . . . . . . . . . . . . . . . . . . . . . .
Autor: deputat Ion Neagu.

	     Îmbunătăţire redacţională.
	Senat


ANEXA 2 

AMENDAMENTE RESPINSE:

	Nr. Crt.
	Articolul (text iniţial)
	Text adoptat de comisie

(autorul amendamentului)
	Motivare
1. Argumente pentru susţinere

2. Argumente pentru respingere
	Camera Decizională

	1.
	       Art. 70 (1) Prin conflict de interese se înţelege situaţia în care persoana ce exercită o demnitate publică sau o funcţie publică, potrivit dispoziţiilor art. 69, are sau ar pute avea un interes personal de natură patrimonială sau nepatrimonială, care ar putea influenţa îndeplinirea cu obiectivitate şi imparţialitate a atribuţiilor care îi revin, potrivit Constituţiei şi altor acte normative, precum şi interesul public.


	       Art.70 (1). Prin conflict de interese se înţelege situaţia în care persoana care exercită o demnitate publică sau o funcţie publică, potrivit prevederilor art. 69, are sau ar pute avea un interes personal de natură patrimonială sau nepatrimonială, care ar putea afecta îndeplinirea cu obiectivitate şi imparţialitate a atribuţiilor care îi revin, potrivit Constituţiei şi altor acte normative.
      
	1. Atribuţiile funcţionarilor publici nu sunt prevăzute de „interesul public”.

Prin vot  amendamentul a fost respins, considerându-se că textul este acoperitor.
	Senat

	
	(2) Prin conflict de interese se înţelege şi situaţia în care, efectele unui act sau fapt juridic, încheiat sau efectuat de o persoană dintre cele prevăzute la art.69, în exercitarea atribuţiilor de serviciu, creează un conflict de interese, iar acea persoană maschează actul sau faptul juridic ori efectele acestora printr-un interpus, pentru ascunderea conflictului de interese. În acest caz, actele juridice care au general conflictul de interese sunt lovite de nulitate absolută.  Pentru consultarea nulităţii absolute a actului, nu este necesară dovedirea convenţiei în simulaţie.

	       (2) Există conflict de interese şi în situaţia în care, persoana care exercită o demnitate publică dintre cele prevăzute de art.69,  maschează actul sau faptul juridic ori efectele acestora prin intermediul unui terţ. În acest caz, actul sau faptul juridic sunt lovite de nulitate absolută dacă sunt întrunite condiţiile simulaţiei.


	1. Redactare corectă.

2. Prin vot s-a menţinut redactarea iniţială.


	Senat

	
	(3)  În cuprinsul prezentului act normativ, următorii termeni se definesc astfel:
	       (3)  În sensul prezentului act normativ, următorii termeni se definesc astfel:
      Autor: Grupul parlamentar al P.R.M.

	       1.Redactare corectă.

    2. Prin vot s-a menţinut redactarea iniţială.


	Senat

	 2.
	7. După articolul 72, se introduc două noi articole, art.721 şi 722 cu următorul cuprins:
,,Art. 721. – (1) În vederea desfăşurării operative a activităţii de cercetare şi constatare a conflictelor de interese şi a incompatibilităţilor persoanelor prevăzute la art. 69 din prezentul titlu, se înfiinţează Consiliul Naţional de Integritate, denumit în continuare, Consiliu.
(2) Consiliul este un organism autonom, cu personalitate juridică, supus controlului Parlamentului. Anual sau la cererea Parlamentului, Consiliul Naţional de Integritate prezintă acestuia rapoarte.
(3) Consiliul este organizat la nivel naţional şi funcţionează într-o structură unică.
(4) Consiliul are competenţă jurisdicţională administrativă şi atribuţii de control, constatare, cercetare şi sancţionare, fiind format din 11 membri, dintre care:
a) un judecător de la Înalta Curte de Casaţie şi Justiţie şi 6 judecători din cadrul curţilor de apel, numiţi de Consiliul Superior al Magistraturii;
b) 2 consilieri juridici din cadrul Ministerului Justiţiei, numiţi de ministrul justiţiei;
c) 2 procurori din cadrul Parchetului de pe lângă Înalta Curte de Casaţie şi Justiţie, numiţi de procurorul general. 
 (5) Membrii Consiliului vor fi numiţi numai dintre persoanele care au atribuţii în domeniul prevenirii sau combaterii criminalităţii şi a corupţiei, potrivit normelor de organizare internă.
(6) Consiliul dispune de un aparat tehnic, ale cărui componenţă şi structură vor fi stabilite prin Regulamentul de organizare şi funcţionare.
(7) Mandatul membrilor Consiliului este de 6 ani, nu poate fi reînnoit şi nu poate fi retras decât ca urmare a suspendării ori încetării funcţiei de magistrat, în condiţiile Legii nr.303/2004 privind statutul magistraţilor. Pe perioada mandatului, persoanele de la alin. (1) sunt detaşate de la instituţiile de la care provin, păstrându-şi toate drepturile ce decurg din calitatea de magistrat.


(8) Membrii Consiliului Superior al Magistraturii nu pot fi numiţi în cadrul Consiliului Naţional de Integritate.
       (9) La sesizarea oricărei persoane fizice sau juridice ori din oficiu, Consiliul declanşează procedura de cercetare a conflictelor de interese şi a incompatibilităţilor persoanelor prevăzute la art.69 din prezentul titlu.
(10) Consiliul lucrează operativ în 2 comisii, formate fiecare din câte 5 membri, cu respectarea proporţiei prevăzute la alin.(4). Prin legea de organizare şi funcţionare a Consiliului se poate stabili ca, în cazuri de divergenţă, anumite controale sau verificări să fie efectuate de plenul său. 
(11) În urma controalelor efectuate, Consiliul întocmeşte rapoarte de constatare, pe baza cărora, cu majoritate de voturi sesizează autoritatea competentă pentru a lua măsurile necesare de tragere la răspundere a persoanelor vinovate. 

      (12) Persoanele cercetate, nemulţumite de soluţiile comisiilor, pot face plângere împotriva acestora în faţa plenului Consiliului. Persoanele nemulţumite de deciziile plenului se pot adresa instanţei de contencios administrativ.
(13) Concluziile rapoartelor de control şi constatare întocmite de Consiliu, în conformitate cu prezenta lege, sunt obligatorii pentru autorităţile şi instituţiile publice. 
(14) Consiliul se înnoieşte cu o treime din numărul membrilor, din trei în trei ani. 
	      ,,Art. 721   - 722 – Se elimină.


	1. Se consideră că activitatea  Consiliului generează o imixtiune nejustificată a puterii judecătoreşti în puterea legislativă.
2. Prin vot, amendamentul a fost respins,menţinându-se numai prevederile art.721. S-a avut în vedere necesitatea înfiinţării unui astfel de organism, precum şi competenţele atribuite Consiliului prin proiectul de lege.
	Senat

	
	Art.722. -  Consiliul are competenţă de a cerceta şi constata, la sesizarea oricărei persoane s-au din oficiu, existenţa conflictelor de interese şi a incompatibilităţilor, şi de a solicita organelor şi autorităţilor competente aplicarea măsurilor şi sancţiunilor prevăzute de lege.”
	         Autor: deputat Cornel Ştirbeţ.

	
	

	3
	7. După articolul 72, se introduc două noi articole, art.721 şi 722 cu următorul cuprins:
      ,,Art. 721. – . . . . . .
 (5) Membrii Consiliului vor fi numiţi numai dintre persoanele care au atribuţii în domeniul prevenirii sau combaterii criminalităţii şi a corupţiei, potrivit normelor de organizare internă.

. . . . . . . . . . . . . . . . . 

	      7. După articolul 72, se introduc două noi articole, art.721 şi 722 cu următorul cuprins:
. . . . . . . . . . . . . . . . . . . . . . . . . . . .
      Art.721  alin.(5) – Se elimină.

. . . . . . . . . . . . . . . . . . . . . . . . . . 

      Autor: deputat Cornel Bădoiu.

	1. Redactarea este neclară şi ambiguă, de natură  să creeze dificultăţi la  aplicarea  în practică.
2. Prin vot s-a respins amendamentul. Se  consideră necesară menţinerea prevederii ţinându-se seama de responsabilităţile specifice stabilite membrilor Consiliului.
	Senat

	4.
	       Art.721 . . . . . . . . . . . 

       (2) Consiliul este un organism autonom, cu personalitate juridică, supus controlului Parlamentului, Anual sau la cererea Parlamentului, Consiliul Naţional de Integritate prezintă acestuia rapoarte.
	       Art.721 .(2) Consiliul este un organism în subordinea Parlamentului.

	1. Pentru a fi în concordanţă cu prevederile Constituţiei.
     2. Prin vot s-a menţinut textul iniţial.


	Senat

	
	       (3) Consiliul este organizat la nivel naţional şi funcţionează într-o structură unică.
	      (3)  Consiliul este organizat la nivel naţional  pe lângă Parlament şi în secţii locale pe lângă Curţile de Apel.

	1. Pentru a fi în concordanţă cu prevederile Constituţiei. Nu este instanţă de judecată.
2. Prin vot s-au restructurat competenţele  Consiliului, eliminându-se cele strict jurisdicţionale.
	Senat

	
	       (4) Consiliul are competenţă jurisdicţională administrativă şi atribuţii de control, constatare, cercetare şi sancţionare, fiind format din 11 membri, dintre care:
… . . . . . . . . . . . . . . . . . . . . . . 

	      (4)  Consiliul are atribuţii de control, constatare şi de cercetare a cazurilor de conflicte de interese.

	     1. Idem

Judecătorii şi procurorii nu pot controla şi sancţiona parlamentarii şi miniştrii.
       2. Prin vot, s-a admis textul astfel cum a fost amendat de comisie.  
	Senat

	
	       (5) Membrii Consiliului vor fi numiţi numai dintre persoanele care au atribuţii în domeniul prevenirii sau combaterii criminalităţii şi a corupţiei, potrivit normelor de organizare internă.
	      (5)  Consiliul este format din:

· trei deputaţi;

· trei senatori;

· trei membri desemnaţi de Administraţia

prezidenţială

-   doi membri desemnaţi de    Guvern

	      1. Idem
      2. Prin vot s-a  menţinut textul iniţial. 
	Senat

	
	       (6) Consiliul dispune de un aparat tehnic, ale cărui componenţă şi structură vor fi stabilite prin Regulamentul de organizare şi funcţionare.


	             (6) Consiliul dispune de un aparat tehnic propriu ale cărui componenţă şi structură vor fi stabilite prin Regulamentul de organizare şi funcţionare aprobat de Parlament.


	      1. Idem
       2. Prin vot s-a  menţinut textul iniţial.
	Senat

	
	       (7) Mandatul membrilor Consiliului este de 6 ani, nu poate fi reînnoit şi nu poate fi retras decât ca urmare a suspendării ori încetării funcţiei de magistrat, în condiţiile Legii nr. 303/2004 privind statutul magistraţilor. Pe perioada mandatului, persoanele de la alin.(1) sunt detaşate de la instituţiile de la care provin, păstrându-şi toate drepturile ce decurg din calitatea de magistrat.


	      (7)  Mandatul Consiliului este de 4 ani.
	1. Idem.
2. Prin vot textul iniţial a fost modificat.
	Senat

	
	       (8) Membrii Consiliului Superior al Magistraturii nu pot fi numiţi în cadrul Consiliului Naţional de Integritate.

	             (8) Organizarea şi funcţionarea Consiliului şi a secţiilor lui se stabilesc prin lege.
	1. Idem.
2. Prin vot s-a menţinut textul iniţial.
	Senat

	
	      (9) La sesizarea oricărei persoane fizice sau juridice ori din oficiu, Consiliul declanşează procedura de cercetare a conflictelor de interese şi a incompatibilităţilor persoanelor prevăzute la art.69 din prezentul titlu.

	             (9) Consiliul declanşează procedura de cercetare a conflictelor de interese şi a incompatibilităţilor în care sunt implicaţi parlamentari, miniştri şi asimilaţii acestora, potrivit legii.
	1. Idem.

     2. Prin vot s-a menţinut textul iniţial.
	Senat

	
	       (10) Consiliul lucrează operativ în 2 comisii, formate fiecare din câte 5 membri, cu respectarea proporţiei prevăzute la alin.(4). Prin legea de organizare şi funcţionare a Consiliului, se poate stabili ca, în cazuri de divergenţă, anumite controale sau verificări să fie efectuate de plenul său.


	             (10) Consiliul întocmeşte rapoarte de constatare prin care sesizează autoritatea competentă pentru a lua măsurile necesare de restabilire a legalităţii şi tragere la răspundere civilă, penală, administrativă sau disciplinară a persoanelor vinovate, după caz.
	1. Idem.

      2. Prin vot s-a menţinut textul iniţial.
	Senat

	
	      (11) În urma  controalelor efectuate, Consiliul întocmeşte rapoarte de constatare, pe baza cărora, cu majoritate de voturi sesizează autoritatea competentă pentru a lua măsurile necesare de tragere la răspundere a persoanelor vinovate.

	      (11)  Persoanele nemulţumite de deciziile Consiliului se pot adresa Curţii de Apel competente. Sentinţa Curţii de Apel prin care se soluţionează plângerile împotriva deciziilor Consiliului sunt supuse căilor de atac, în condiţiile legii.
	2. Idem.

      2. Prin vot s-a menţinut textul iniţial.
	Senat

	
	       (12) Persoanele cercetate, nemulţumite de soluţiile comisiilor, pot face plângere împotriva acestora în faţa plenului Consiliului. Persoanele nemulţumite de deciziile plenului se pot adresa instanţei de contencios administrativ.


	             (12)  - Se elimină..
	1. Se consideră că procedura prevăzută nu este conformă prevederilor legale.
2. Comisia  a reformulat textul în cauză precizând instanţa competentă de recurs.
	Senat

	
	        (13) Concluziile rapoartelor de control şi constatare întocmite de Consiliu, în conformitate cu prezenta lege, sunt obligatorii pentru autorităţile şi instituţiile publice.

	             (13)  - Se elimină..

	1. Se consideră că procedura prevăzută nu este conformă prevederilor legale.

      2. Comisia  a reformulat textul în cauză precizând instanţa competentă de recurs.

	Senat

	
	
	      După alin. (13) se introduce un  nou alin.

        Secţiile Consiliului funcţionează pe lângă Curţile de Apel şi sunt formate din:
- 2 judecători de la Curtea de Apel

- 2 procurori de la Parchetul de pe lângă

Curtea de Apel

     -1 membru desemnat de Consiliul Judeţean

	1. Se propune o nouă organizare internă a Consiliului.
2. Prin vot au fost menţinute prevederile din proiectul de  lege referitoare la comisii.
	Senat

	
	       (14). Consiliul se înnoieşte cu o treime din numărul membrilor, din trei în trei ani.
	       (14). - Se elimină.

	1. Pentru o mai mare stabilitate a membrilor Consiliului.
2. Pentru a se asigura  o mai mare obiectivitate în activitatea Consiliului.
	Senat

	
	
	       După alin. (14) se introduce un  nou alin.

        Secţiile cercetează conflictele de interese şi incompatibilităţile în care sunt implicaţi Consilierii judeţeni, municipali, orăşeneşti şi comunali, precum şi funcţionarii publici.
      Autor: Grupul parlamentar al P.R.M.

	1. Se stabilesc atribuţii pentru secţiile Consiliului.
2. Prin vot amendamentul a fost respins întrucât textul iniţial a fost menţinut.
	Senat

	5
	       Art.73 (4). Actele administrative emise sau actele juridice încheiate prin încălcarea obligaţiilor prevăzute în art. 72 alin.(1) sunt lovite de nulitate absolută, constatată de instanţa de judecată civilă sau penală, după caz.
. . . . . . . . . . . . . . . . . . . . . . . . . 

	         Art.73 (4). Actele administrative emise sau actele juridice încheiate prin încălcarea obligaţiilor prevăzute în art. 72 alin.(1) sunt lovite de nulitate absolută, constatată de instanţa de judecată civilă sau penală, după caz, care va dispune restabilirea situaţiei anterioare.
       . . . . . . . . . . . . . . . . . . . . . . . 
	1. Pentru o mai bună redactare a textului.
2. Prin vot s-a  menţinut textul iniţial.
	Senat

	
	        . . . . . . . . . . . . . . . .

            (6). Toate beneficiile patrimoniale obţinute din emiterea sau adoptarea unei decizii ori încheierea unui act juridic în condiţiile existenţei unui conflict de interese, vor fi restituite, ca efect al nulităţii absolute prevăzute la alin.(2), iar dacă acesta nu este posibil, se va restitui echivalentul bănesc al acestor  beneficii, la valoarea lor de piaţă ori, după caz, se va dispune repunerea în situaţia anterioară.

. . . . . . . . . . . . . . . . . . . . . . . . .
	       . . . . . . . . . . . . . . . . . . . 

         (6) - Se elimină.
      Autor: Grupul parlamentar al P.R.M.

	1. Prevederile alin.(4) sunt suficiente.
2. Prin vot s-a  menţinut textul iniţial.
	Senat

	       Art.731 (1) Sesizările privind încălcarea dispoziţiilor legale prevăzute la art.72 alin.(1) se vor adresa  Consiliului Naţional de Integritate, care le va verifica şi, în termen de 5 zile de la finalizarea raportului de constatare, va sesiza, după caz:
       a) organul sau autoritatea publică din care face parte persoana verificată, care are competenţa legală de sancţionare, în vederea aplicării sancţiunii administrative a eliberării din funcţie;


	      Art.731 (1)  Consiliul va verifica sesizările privind încălcarea prevederilor art.72, alin.(1) şi va trimite raportul constatator în 5 zile de la întocmirea lui la:
a) organul sau autoritatea publică din care face parte persoana verificată, pentru a lua măsurile legale;
      Autor: Grupul parlamentar al P.R.M.

	     1. Pentru o redactare   mai adecvată a textului.
     2. S-a menţinut prin vot  textul iniţial, ca fiind corespunzător.
	Senat

	7
	        Art.III Primul Consiliu Naţional de Integritate se constituie în cel mult 30  zile de la data publicării prezentei legi în Monitorul Oficial al României. În acest scop, Consiliul Superior al Magistraturii, ministrul justiţiei şi procurorul general al Parchetului de pe lângă Înalta Curtea de Casaţie şi Justiţie numesc, conform competenţei, câte 3 judecători, 1 consilier juridic şi 1 procuror, pe comisii, pentru câte o perioadă de 3 şi 6 ani, cu respectarea prevederilor art.721 alin.(1) din Titlul IV al Cărţii I din Legea nr. 161/2003, cu modificările şi completările ulterioare.
	       Art.III . - Se elimină.
      Autor: Grupul parlamentar al P.R.M.

	1. Avându-se în vedere componenţa Consiliului  astfel cum s-a propus, menţinerea textului nu se mai justifică.
2. Prin vot s-a menţinut textul iniţial.
	Senat

